फिल्म उत्पादन संघ और फिल्म उद्योग कर्मचारियों के बीच हुए समझौते के बाद तीन दिवसीय हड़ताल शुक्रवार को समाप्त हो गई। हड़ताल में फिल्म उद्योग के एक लाख से अधिक कर्मचारियों ने भाग लिया था। हड़ताल एक अक्टूबर से शुरु थी और शुक्रवार को समाप्त कर दी गई। कर्मचारियों ने काम के घंटों में कमी करने, वेतन में सुधार और समय पर वेतन देने की मांग को लेकर हड़ताल की थी। फेडरेशन ऑफ वेस्टर्न इंडिया सिने एम्प्लाईज के महासचिव दिनेश तिवारी ने शनिवार को बताया कि कर्मचारियों की लगभग सभी मांगे मान ली गई जिससे कर्मचारी शनिवार को वापस काम पर आ गए।